પોલીસની પ્રાથમિક તપાસમાં સગીરા સ્કૂલમાં અભ્યાસ કરતી હોઇ તેની સાથેના કોઈએ તેને ઘરેથી બોલાવી હોવાનું જાણવા મળ્યું હતું. સગીરાના શરીર ઉપર અનેક ઇજાના નિશાન હોવાથી તેની સાથે અજુગતુ થયાની શંકા પણ સેવાઇ રહી છે. પોલીસે મૃતદેહને લઈ કોડીનાર હોસ્પિટલે પોસ્ટમોર્ટમ માટે ખસેડયો હતો, પરંતુ પરિવારજનોએ પેનલ પી.એમ.ની માંગણી કરતા મૃતદેહને જામનગર ખસેડવા તજવીજ હાથ ધરવામાં આવી છે. અગાઉ આ સગીરા પર દીપડાએ હુમલો કરીને ફાડી ખાધી હોવાની ચર્ચા ચાલી હતી. જોકે વનવિભાગની ટીમે ઈજાના નિશાનના આધારે તેની ઉપર કોઈ વન્ય પ્રાણીએ હુમલો કર્યો હોવાની વાત નકારી કાઢી હતી.